Ժամը մոտ 12:40-ին «Վիկտորիա Սիլվեր» ՍՊԸ-ի ներկայացուցիչները ժամանեցին: Փորձաքննության հայտի քննարկմանը Լորուտ էր ժամանել նաև ընկերության սեփականատեր Արմեն Գևորգյանը: ՍՊԸ-ի տնօրեն Գագիկ Խոջարյանը հակիրճ ներկայացրեց հանքերևակման ծրագիրը: Գ. Խոջարյանի խոսքով` խորհրդային տարիներին այստեղ եղել են ուսումնասիրություններ, հիմա իրենք ուզում են տեսնել` արդյունքները արժանահավատ են, թե ոչ: Դրա համար, հիմնվելով եղած դրական արդյունքների վրա` ընկերությունը կազմել է հետախուզական աշխատանքները շարունակելու նոր նախագիծ: «Նախատեսվում է վերականգնել որոշ մակերեսային առուներ՝ նմուշառման նպատակով: Վերականգնելու են նաև ստորգետնյա փորվածքներ, կրկին նմուշարկվելու և տվյալների հավաստման նպատակով: Բացի դրանից, բաց տարածքներում կհորատենք 960 մետր հորատանցք: